

ที่ มท 0815.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 เมษายน 256๔

เรื่อง โครงการประชุมมอบนโยบายสำคัญของรัฐบาลและกระทรวงมหาดไทยให้แก่ผู้ว่าราชการจังหวัดและนายกองค์การบริหารส่วนจังหวัดที่ได้รับการเลือกตั้งใหม่ เพื่อบูรณาการขับเคลื่อนการพัฒนาประเทศ

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท ๐๘๐๗.๒/ว ๑๘๐๒ ลงวันที่ ๒๖ มีนาคม ๒๕๖๔

ตามที่กระทรวงมหาดไทย โดยกรมส่งเสริมการปกครองท้องถิ่นได้จัดทำโครงการประชุม
มอบนโยบายสำคัญของรัฐบาลและกระทรวงมหาดไทยให้แก่ผู้ว่าราชการจังหวัดและนายกองค์การบริหาร ส่วนจังหวัดที่ได้รับการเลือกตั้งใหม่เพื่อบูรณาการขับเคลื่อนการพัฒนาประเทศ โดยมีวัตถุประสงค์เพื่อเตรียม ความพร้อมสำหรับปฏิบัติราชการให้แก่ผู้บริหารองค์การบริหารส่วนจังหวัดที่ได้รับการเลือกตั้งใหม่เข้าร่วมรับฟัง การมอบนโยบายและข้อราชการสำคัญจากนายกรัฐมนตรี รองนายกรัฐมนตรี และรัฐมนตรีว่าการกระทรวงพลังงาน รัฐมนตรีว่าการกระทรวงมหาดไทย และส่วนราชการที่เกี่ยวข้อง เมื่อวันจันทร์ที่ 5 เมษายน 2564 ณ โรงแรมรามา การ์เด้นส์ ถนนวิภาวดีรังสิต กรุงเทพมหานคร นั้น

กรมส่งเสริมการปกครองท้องถิ่นได้สรุปข้อสั่งการของพลเอก ประยุทธ์ จันทร์โอชา นายกรัฐมนตรี นายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และสรุปคำบรรยายของนายสมมิตร โตรักตระกูล รองผู้อำนวยการ สำนักงบประมาณ นายบุญชู ประสพกิจถาวร ที่ปรึกษาสำนักงบประมาณ และนายสารสิน ศิริถาพร ผู้อำนวยการกองจัดทำงบประมาณเพื่อการบูรณาการเขตพื้นที่ เพื่อให้สำนักงานส่งเสริมการปกครองท้องถิ่นจังหวัดใช้เป็นแนวทางประสานการปฏิบัติงานกับองค์กรปกครองส่วนท้องถิ่นและหน่วยงานที่เกี่ยวข้อง รายละเอียดปรากฏตาม QR Code ท้ายหนังสือฉบับนี้

จึงเรียนมาเพื่อโปรดทราบ และกรุณาแจ้งองค์การบริหารส่วนจังหวัดและองค์กรปกครอง ส่วนท้องถิ่นอื่นทราบและถือปฏิบัติในส่วนที่เกี่ยวข้อง

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองยุทธศาสตร์และแผนงาน
กลุ่มงานยุทธศาสตร์และนโยบาย

|  |
| --- |
| สรุปข้อสั่งการและคำบรรยาย |

โทรศัพท์ 0-2241-9000 ต่อ 1408
โทรสาร 0-2243-7533
ผู้ประสานงาน นายกรกช ชิระปัญญา ๐๘-๙๔๘๘-๘๖๙๓

ร.อสถ. วันที่..............................

ผอ.กยผ. วันที่..............................

สุวรรณชัย ผอ.กง.ยน. วันที่..............................

กรกช หน.ง. วันที่..............................